יוסף עופר

**ההפטרות על פי המנהג התלת-שנתי**

**הקדמה**

בארץ ישראל נהגו לקרוא בתורה במחזור תלת-שנתי, ובכל שבת לקרוא 'סדר' אחד. מנהג הקריאה התלת-שנתי הנוהג בארץ ישראל נזכר בתלמוד הבבלי - "בני מערבא דמסקי לדאורייתא בתלת שנין" (מגילה כט ע"ב) - ומשתקף גם במדרשים ובפיוטים.

חלוקת הסדרים בתורה צוינה בכתבי-היד של המקרא, כגון בכתר ארם צובה וכתב-יד לנינגרד, ולפי הסימון שם מספר הסדרים הכולל בתורה מגיע ל-169 בקירוב. במקורות אחרים משתקף מספר אחר של סדרים, כגון 157 או 141 סדרים.

במנהג הקריאה התלת-שנתי נהגו הפטרות קבועות לכל סדר, והפטרות אלה משתקפות בקטעים רבים מגניזת קהיר. ניתן להצביע על חמישה סוגים של קטעי גניזה הקשורים בהפטרות: (א) רשימות של הפטרות, חלקן כוללות רק את תחילת ההפטרה וחלקן – גם את סופה; (ב) מגילות של הפטרות: ההפטרות כתובות מצדו האחד של הדף, בדרך כלל בלא ניקוד וטעמים; (ג) ספרים (מצחפים) של הפטרות, בדרך כלל בניקוד ובטעמים. רוב קטעי הגניזה הקשורים בהפטרות הן מן הסוג הזה; (ד) תרגומים ארמיים של הפטרות; לעתים מופיע פסוק ותרגומו, ולפעמים מילת הפתיחה של הפסוק בעברית ולאחריה התרגום; (ה) הזכרה של ההפטרה בשולי מצחף של התורה, לצד ציון הסדר, או בשולי מצחף של הנביאים במקום התחלת הנבואה.

מבדיקת ההפטרות השונות עולים העקרונות האלה: (א) הפסוק הראשון של ההפטרה כולל מעין 'גזרה שווה' לשונית לפסוק הראשון (או השני) של הסדר בתורה. הכוונה לשתיים-שלוש מילים משותפות, ולעתים גם לתוכן משותף. למשל: הפטרת הסדר שתחילתו 'ראה החלותי **תת** **לפניך** את סיחן" (דברים ב:לא), תחילתה 'אז ידבר יהושע לה' ביום **תת** ה' את האמרי **לפני** בני ישראל (יהושע י:יב). (ב) ההפטרה איננה ארוכה. מספר הפסוקים בהפטרה נע בין חמישה לאחד עשר. (ג) ההפטרה מסיימת בפסוק שעניינו טובה או ברכה. לעתים מדלגים בסוף ההפטרה (על פי ההלכה ש"מדלגין בנביא" - מגילה כד ע"א), אל פסוק או פסוקים שעניינם טובה או ברכה, ומסיימים בהם. (ד) אין אחידות במקום סיום ההפטרה: הקישור המילולי שבתחילת ההפטרה הוא העיקר; מספר הפסוקים הנקראים והפסוקים החותמים אינם אחידים בכתבי-היד.

מקור נוסף להכרת ההפטרות הם פיוטיהם של כמה מפייטני ארץ ישראל - יניי, יהודה ושמעון בירבי מגס – שנהגו לשבץ את הפסוק הראשון בהפטרת הסדר במקום קבוע בפיוט שפייטו על כל סדר וסדר.

בדרך כלל קיימת אחידות בין הנתונים המתקבלים מעשרות כתבי-היד ומן הפיוטים. מן הנתונים עולה עדות למחזור בן כ-158 סדרים, ולכל אחד מהם הפטרה קבועה. למקצת הסדרים היו שתי הפטרות חלופיות: מקצת העדויות מורות על הפטרה זו ומקצתן על הפטרה אחרת.

הרשימה הבאה להלן כוללת את רשימת הסדרים והפטרותיהם בלבד. בסדרים שנמצאו להם עדויות לשתי הפטרות, הובאו שתיהן בטבלה, וזו המתועדת פחות צוינה בספרה (2). במקומות שבהם אין עדות מפורשת לנקודת ההתחלה של ההפטרה בא סימן שאלה.

רשימה מפורטת יותר, ובה רישום מלא של כל העדויות, מובאת [באתר שלי במרשתת](http://faculty.biu.ac.il/~ofery/papers/Haftarot%203%20years%20_%20Ofer.xls).

בשנת תשמ"ט פרסמתי ב'תרביץ' טבלה של ההפטרות התלת-שנתיות.[[1]](#footnote-1) הנתונים בטבלה נאספו ממקורות שונים. חלקם פורסמו במאמרים ובספרים, על ידי יעקב מאן, נתן פריד ומ"ק דיוויס; חלקם נמסרו לי על ידי חוקרים: יוסף יהלום, בנימין לפלר, בנימין אליצור וג'פרי כאן. לאחר שנתפרסם המאמר נתגלו לי קטעי גניזה נוספים בספריהם של שארל פֶּרוֹ וישראל ייבין ובאוסף הגניזה שנתגלה בז'נבה ונמסר לעיוני,[[2]](#footnote-2) וכן נמסרו לי הפניות לקטעים נוספים על ידי בנימין לפלר ועזרא שבט. הנתונים החדשים השלימו במקצת את המקומות החסרים בפסיפס הידיעות על ההפטרות. אשמח לקבל הערות והשלמות נוספות.

יוסף עופר - Yosef.Ofer@biu.ac.il

**טבלת ההפטרות על פי מנהג הקריאה התלת-שנתי**

|  | **סדר** | **תחילת הסדר** | **ההפטרה** | **פסוק התחלה** |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| 1 | בראשית א:א | בראשית | כי הנני בורא | ישעיה סה:יז |  |  |  |  |  |  |  |  |
| 2 | בראשית ב:ד | תולדות השמים | שאו לשמים | ישעיה נא:ו |  |  |  |  |  |  |  |  |
| 3 | בראשית ג:כב | הן האדם | בעדן גן א-להים | יחזקאל כח:יג |  |  |  |  |  |  |  |  |
| 4 | בראשית ה:א | זה ספר | ושמעו ביום ההוא | ישעיה כט:יח |  |  |  |  |  |  |  |  |
| 5 | בראשית ו:ט | תולדות נח | כי-מי נח | ישעיה נד:ט |  |  |  |  |  |  |  |  |
| 6 | בראשית ח:א | ויזכר אלקים | ה' שמעתי | חבקוק ג:ב |  |  |  |  |  |  |  |  |
| 7 | בראשית ח:טו | צא מן התבה | לפקח... להוציא ממסגר | ישעיה מב:ז |  |  |  |  |  |  |  |  |
| 8 | בראשית ט:יח | ויהיו בני | לאמר לאסורים | ישעיה מט:ט |  |  |  |  |  |  |  |  |
| 9 | בראשית יא:א | ויהי כל הארץ | אהפך אל עמים | צפניה ג:ט |  |  |  |  |  |  |  |  |
| 10 | בראשית יב:א | לך לך | ואקח את אביכם | יהושע כד:ג |  |  |  |  |  |  |  |  |
| 11 | בראשית יד:א | ויהי בימי אמרפל | מי העיר ממזרח | ישעיה מא:ב |  |  |  |  |  |  |  |  |
| 12 | בראשית טו:א | במחזה לאמר | חזון ישעיהו | ישעיה א:א |  |  |  |  |  |  |  |  |
|  |  |  | (2) הנה שכרו אתו ? | ישעיה מ:י |  |  |  |  |  |  |  |  |
| 13 | בראשית טז:א | ושרי אשת | רני עקרה | ישעיה נד:א |  |  |  |  |  |  |  |  |
| 14 | בראשית יז:א | ויהי אברם | אם לא בריתי | ירמיה לג:כה |  |  |  |  |  |  |  |  |
|  |  |  | (2) כי ההרים | ישעיה נד:י |  |  |  |  |  |  |  |  |
| 15 | בראשית יח:א | וירא אליו | מלך ביפיו | ישעיה לג:יז |  |  |  |  |  |  |  |  |
| 16 | בראשית יט:א | ויבאו שני | לעת ערב | ישעיה יז:יד |  |  |  |  |  |  |  |  |
|  |  |  | (2) והנה איש זקן | שופטים יט:טז |  |  |  |  |  |  |  |  |
| 17 | בראשית כ:א | ויסע משם | ונודע בגוים | ישעיה סא:ט |  |  |  |  |  |  |  |  |
| 18 | בראשית כא:א | וה' פקד | כי פקד | שמ"א ב:כא |  |  |  |  |  |  |  |  |
| 19 | בראשית כב:א | והאלהים נסה | הן אראלם | ישעיה לג:ז |  |  |  |  |  |  |  |  |
| 20 | בראשית כד,א | ואברהם זקן | שמעו אלי | ישעיה נא:א |  |  |  |  |  |  |  |  |
|  |  |  | (2) הביטו אל אברהם | ישעיה נא:ב |  |  |  |  |  |  |  |  |
| 21 | בראשית כד:מב | ואבא היום | ושאבתם מים | ישעיה יב:ג |  |  |  |  |  |  |  |  |
| 22 | בראשית כה:א | ויסף אברהם | ויקח דוד עוד | שמ"ב ה:יג |  |  |  |  |  |  |  |  |
| 23 | בראשית כה:יט | ואלה תולדות | לא יגעו לריק | ישעיה סה:כג |  |  |  |  |  |  |  |  |
| 24 | בראשית כו:יב | ויזרע יצחק | נשבע ה' | ישעיה סב:ח |  |  |  |  |  |  |  |  |
| 25 | בראשית כז:א | ויהי כי זקן | שמעו אלי בית יעקב | ישעיה מו:ג |  |  |  |  |  |  |  |  |
|  |  |  | (2) ועלי בן תשעים ושמנה | שמ"א ד:טו |  |  |  |  |  |  |  |  |
| 26 | בראשית כז:כח | ויתן לך | והיה שארית | מיכה ה:ו |  |  |  |  |  |  |  |  |
|  |  |  | (2) אהיה כטל | הושע יד:ו |  |  |  |  |  |  |  |  |
| 27 | בראשית כח:י | ויצא יעקב | ויברח יעקב | הושע יב:יג |  |  |  |  |  |  |  |  |
| 28 | בראשית כט:לא | וירא ה' כי שנואה | תחת היותך.. ושנואה | ישעיה ס:טו |  |  |  |  |  |  |  |  |
|  |  |  | (2) ולו שתי נשים | שמ"א א:ב |  |  |  |  |  |  |  |  |
| 29 | בראשית ל:כב | ויזכר אלהים | ותדר נדר | שמ"א א:יא |  |  |  |  |  |  |  |  |
| 30 | בראשית לא:ג | שוב אל ארץ | ואתה ... ושב יעקב | ירמיה ל:י |  |  |  |  |  |  |  |  |
|  |  |  | (2) עמי מה עשיתי לך | מיכה ו:ג |  |  |  |  |  |  |  |  |
| 31 | בראשית לב:ד | וישלח יעקב | חזון עובדיה | עובדיה א:א |  |  |  |  |  |  |  |  |
|  |  |  | (2) משא דומה | ישעיה כא:יא |  |  |  |  |  |  |  |  |
| 32 | בראשית לג:יח | ויבא יעקב שלם | אם שלמים | נחום א:יב |  |  |  |  |  |  |  |  |
| 33 | בראשית לה:ט | וירא אלהים אל יעקב | כה אמר... בראך יעקב | ישעיה מג:א |  |  |  |  |  |  |  |  |
| 34 | בראשית לז:א | וישב יעקב | וישב עמי | ישעיה לב:יח |  |  |  |  |  |  |  |  |
| 35 | בראשית לח:א | ויהי בעת ההיא | ויספה פליטת... יהודה | ישעיה לז:לא |  |  |  |  |  |  |  |  |
| 36 | בראשית לט:א | ויוסף הורד מצרימה | חנם נמכרתם | ישעיה נב:ג |  |  |  |  |  |  |  |  |
| 37 | בראשית מא:א | מקץ... ופרעה חלם | והיה כאשר יחלם | ישעיה כט:ח |  |  |  |  |  |  |  |  |
| 38 | בראשית מא:לח | הנמצא כזה איש | ונחה עליו רוח | ישעיה יא:ב |  |  |  |  |  |  |  |  |
|  |  |  | ויצא חטר מגזע ישי | ישעיה יא:א |  |  |  |  |  |  |  |  |
| 39 | בראשית מב:יח | ויאמר אליהם | מי בכם ירא ה' | ישעיה נ:י |  |  |  |  |  |  |  |  |
| 40 | בראשית מג:יד | ואל שדי | ואתן לכם רחמים | ירמיה מב:יב |  |  |  |  |  |  |  |  |
| 41 | בראשית מד:יח | ויגש אליו יהודה | ויגשו בני יהודה | יהושע יד:ו |  |  |  |  |  |  |  |  |
|  |  |  | (2) ויגש אליהו | מל"א יח:לו |  |  |  |  |  |  |  |  |
| 42 | בראשית מו:כח | ואת יהודה | וגברתי את בית יהודה | זכריה י:ו |  |  |  |  |  |  |  |  |
| 43 | בראשית מח:א | אביך חלה | ואלישע חלה | מל"ב יג:יד |  |  |  |  |  |  |  |  |
| 44 | בראשית מט:א | ויקרא יעקב | ולא אתי קראת | ישעיה מג:כב |  |  |  |  |  |  |  |  |
| 45 | בראשית מט:כז | בנימין | הנה יום בא | זכריה יד:א |  |  |  |  |  |  |  |  |
|  |  |  | (2) איש מבן ימין ? | שמ"א ט:א |  |  |  |  |  |  |  |  |
| 46 | שמות א:א | ואלה שמות | הבאים ישרש | ישעיה כז:ו |  |  |  |  |  |  |  |  |
| 47 | שמות ג:א | ומשה | כרעה עדרו | ישעיה מ:יא |  |  |  |  |  |  |  |  |
| 48 | שמות ד:יח | וילך משה | כי בשמחה תצאו | ישעיה נה:יב |  |  |  |  |  |  |  |  |
| 49 | שמות ו:ב | וארא אל | אני ה' | ישעיה מב:ח |  |  |  |  |  |  |  |  |
|  |  |  | (2) לכן ידע עמי | ישעיה נב:ו |  |  |  |  |  |  |  |  |
| 50 | שמות ז:ח | כי ידבר | ונתתי מופתים | יואל ג:ג |  |  |  |  |  |  |  |  |
| 51 | שמות ח:טז | השכם בבקר | וירשוה קאת | ישעיה לד:יא |  |  |  |  |  |  |  |  |
| 52 | שמות י:א | הכבדתי | ולמה תכבדו | שמ"א ו:ו |  |  |  |  |  |  |  |  |
| 53 | שמות יא:א | עוד נגע | כימי צאתך | מיכה ז:טו |  |  |  |  |  |  |  |  |
|  |  |  | (2) עוד אחת | חגי ב:ו |  |  |  |  |  |  |  |  |
|  |  |  | (3) ועוד בה עשיריה | ישעיה ו:יג |  |  |  |  |  |  |  |  |
| 54 | שמות יב:כט | ויהי בחצי | משא דומה | ישעיה כא:יא |  |  |  |  |  |  |  |  |
|  |  |  | (2) ויהי בלילה | מל"ב יט:לה |  |  |  |  |  |  |  |  |
| 55 | שמות יג:א | קדש | שמעו אלי | ישעיה מו:ג |  |  |  |  |  |  |  |  |
| 56 | שמות יד:טו | מה תצעק | טרם יקראו | ישעיה סה:כד |  |  |  |  |  |  |  |  |
| 56א | שמות טז:ד | הנני ממטיר | לא ירעבו | ישעיה מט:כ |  |  |  |  |  |  |  |  |
| 57 | שמות טז:כח | עד אנה | אם תשיב משבת | ישעיה נח:יג |  |  |  |  |  |  |  |  |
| 58 | שמות יח:א | וישמע יתרו | שמעו רחוקים | ישעיה לג:יג |  |  |  |  |  |  |  |  |
| 59 | שמות יט:ו | ואתם תהיו | ואתם כהני | ישעיה סא:ו |  |  |  |  |  |  |  |  |
| 60 | שמות כא:א | ואלה המשפטים | שמרו משפט | ישעיה נו:א |  |  |  |  |  |  |  |  |
| 61 | שמות כב:כד | אם כסף | הנה צרפתיך | ישעיה מח:י |  |  |  |  |  |  |  |  |
| 62 | שמות כה:א | ויקחו לי | תחת הנחשת | ישעיה ס:יז |  |  |  |  |  |  |  |  |
| 63 | שמות כו:א | ואת המשכן | השמים כסאי | ישעיה סו:א |  |  |  |  |  |  |  |  |
| 64 | שמות כו:לא | ועשית פרכת | ואלבישך רקמה | יחזקאל טז:י |  |  |  |  |  |  |  |  |
| 65 | שמות כז:כ | ואתה תצוה | ילכו יונקותיו | הושע יד:ז |  |  |  |  |  |  |  |  |
|  |  |  | (2) זית רענן | ירמיה יא:טז |  |  |  |  |  |  |  |  |
| 66 | שמות כט:א | זה הדבר | כהני ה' | ישעיה סא:ו |  |  |  |  |  |  |  |  |
| 67 | שמות ל:א | ועשית מזבח | כי ממזרח שמש | מלאכי א:יא |  |  |  |  |  |  |  |  |
| 68 | שמות לא:א | ראה קראתי | כל הנקרא | ישעיה מג:ז |  |  |  |  |  |  |  |  |
| 69 | שמות לב:טו | ויפן וירד | ויט שמים וירד | שמ"ב כב:י |  |  |  |  |  |  |  |  |
| 70 | שמות לד:כז | כתב לך | כי זאת הברית | ירמיה לא:לב |  |  |  |  |  |  |  |  |
| 71 | שמות לז:א | ויעש בצלאל | אין בארון | מל"א ח:ח |  |  |  |  |  |  |  |  |
| 72 | שמות לח:כא | אלה פקודי | שב שבות | ירמיה ל:יח |  |  |  |  |  |  |  |  |
| 73 | שמות לט:לג | ויביאו את | חזה ציון | ישעיה לג:כ |  |  |  |  |  |  |  |  |
| 74 | ויקרא א:א | ויקרא | קול ה' | מיכה ו:ט |  |  |  |  |  |  |  |  |
|  |  |  | (2) אני אני דברתי... קראתיו | ישעיה מח:כ |  |  |  |  |  |  |  |  |
| 75 | ויקרא ד:א | נפש כי תחטא | כל הנפשות | יחזקאל יח:ד |  |  |  |  |  |  |  |  |
| 76 | ויקרא ה:א | ונפש ... ושמעה | זאת האלה | זכריה ה:ג |  |  |  |  |  |  |  |  |
| 77 | ויקרא ו:יב | זה קרבן | וערבה | מלאכי ג:ד |  |  |  |  |  |  |  |  |
| 78 | ויקרא ח:א | קח את אהרן | ובחר אותו | שמ"א ב:כח |  |  |  |  |  |  |  |  |
| 79 | ויקרא ט:א | ביום השמיני | ויכלו את הימים | יחזקאל מג:כז |  |  |  |  |  |  |  |  |
| 80 | ויקרא י:ח | יין ושכר | ויין לא ישתו | יחזקאל מד:כא |  |  |  |  |  |  |  |  |
| 81 | ויקרא יא:א | זאת החיה | ולבנון | ישעיה מ:טז |  |  |  |  |  |  |  |  |
| 82 | ויקרא יב:א | אשה כי תזריע | בטרם תחיל ? | ישעיה סו:ז |  |  |  |  |  |  |  |  |
|  |  |  | (2) כי ילד | ישעיה ט:ה |  |  |  |  |  |  |  |  |
| 83 | ויקרא יג:כט | בראש | ביום ההוא יגלח | ישעיה ז:כ |  |  |  |  |  |  |  |  |
| 84 | ויקרא יד:א | תורת המצורע | בעון בצעו | ישעיה נז:יז |  |  |  |  |  |  |  |  |
| 85 | ויקרא יד:לג | ונתתי נגע | הוי מגיעי | ישעיה ה:ט |  |  |  |  |  |  |  |  |
| 86 | ויקרא טו:א | איש איש כי | לכו ונשובה | הושע ו:א |  |  |  |  |  |  |  |  |
| 87 | ויקרא טו:כה | ואשה כי יזוב | וארחצך במים | יחזקאל טז:ט |  |  |  |  |  |  |  |  |
|  |  |  | (2) רחץ ה' | ישעיה ד:ד |  |  |  |  |  |  |  |  |
| 88 | ויקרא יז:א | אשר ישחט | שוחט השור | ישעיה סו:ג |  |  |  |  |  |  |  |  |
| 89 | ויקרא יח:א | כמעשה ארץ | דרך הגוים | ירמיה י:ב |  |  |  |  |  |  |  |  |
|  |  |  | (2) כל הגוים ? | ישעיה מ:יז |  |  |  |  |  |  |  |  |
| 90 | ויקרא יט:א | קדשים | הנשאר בציון | ישעיה ד:ג |  |  |  |  |  |  |  |  |
| 91 | ויקרא יט:כג | ונטעתם | לא יבנו | ישעיה סה:כב |  |  |  |  |  |  |  |  |
| 92 | ויקרא כא:א | אמר אל | ואל מת אדם | יחזקאל מד:כה |  |  |  |  |  |  |  |  |
| 93 | ויקרא כב:יז | אשר יקריב | והביאותים | ישעיה נו:ז |  |  |  |  |  |  |  |  |
| 94 | ויקרא כג:ט | וקצרתם | שלחו מגל | יואל ד:יד |  |  |  |  |  |  |  |  |
| 95 | ויקרא כה:יד | וכי תמכרו | והיה כעם | ישעיה כד:ב |  |  |  |  |  |  |  |  |
| 96 | ויקרא כה:לה | וכי ימוך | חזקו ידים | ישעיה לה:ג |  |  |  |  |  |  |  |  |
| 97 | ויקרא כו:ג | אם בחקתי | אם תאבו | ישעיה א:יט |  |  |  |  |  |  |  |  |
| 98 | ויקרא כז:א | איש כי יפלא | וידר יפתח | שופטים יא:ל |  |  |  |  |  |  |  |  |
| 99 | במדבר א:א | במדבר | לכן הנה אנכי | הושע ב:טז |  |  |  |  |  |  |  |  |
|  |  |  | (2) יששום מדבר | ישעיה לה:א |  |  |  |  |  |  |  |  |
| 100 | במדבר ב:א | איש על דגלו | ויאמר נקל | ישעיה מט:ו |  |  |  |  |  |  |  |  |
| 101 | במדבר ג:א | ואלה תולדות | לא בסתר דברתי | ישעיה מה:יט |  |  |  |  |  |  |  |  |
| 102 | במדבר ד:יז | אל תכריתו | למען ... לבלתי הכריתך | ישעיה מח:ט |  |  |  |  |  |  |  |  |
| 103 | במדבר ה:יא | כי תשטה | לא אפקוד | הושע ד:יד |  |  |  |  |  |  |  |  |
| 104 | במדבר ו:כב | כה תברכו | כי אצק מים | ישעיה מד:ג |  |  |  |  |  |  |  |  |
| 105 | במדבר ז:מח | ביום השביעי | הבן יקיר | ירמיה לא:יט |  |  |  |  |  |  |  |  |
| 106 | במדבר ח:א | בהעלתך | ראיתי והנה מנורת | זכריה ד:ב |  |  |  |  |  |  |  |  |
| 107 | במדבר י:א | עשה לך | והיה ביום ההוא יתקע | ישעיה כז:יג |  |  |  |  |  |  |  |  |
| 108 | במדבר יא:טז | אספה לי | וחפרה הלבנה | ישעיה כד:כג |  |  |  |  |  |  |  |  |
| 109 | במדבר יא:כג | היד ה' תקצר | הן לא קצרה | ישעיה נט:א |  |  |  |  |  |  |  |  |
| 110 | במדבר יג:א | שלח | וישלח יהושע | יהושע ב:א |  |  |  |  |  |  |  |  |
| 111 | במדבר יד:יא | עד אנה | ועתה מה לי | ישעיה נב:ה |  |  |  |  |  |  |  |  |
| 112 | במדבר טו:א | כי תבאו | ואל יאמר | ישעיה נו:ג |  |  |  |  |  |  |  |  |
|  |  |  | (2) והביאותים | ישעיה נו:ז |  |  |  |  |  |  |  |  |
| 113 | במדבר טז:א | ויקח קרח | חלק לבם | הושע י:ב |  |  |  |  |  |  |  |  |
| 114 | במדבר יז:טז | וקח מאתם | ויצא חטר | ישעיה יא:א |  |  |  |  |  |  |  |  |
| 115 | במדבר יח:כה | ואל הלוים | נשבע ה' | ישעיה סב:ח |  |  |  |  |  |  |  |  |
| 116 | במדבר כ:יד | וישלח משה | חזון עובדיה | עובדיה א:א |  |  |  |  |  |  |  |  |
| 117 | במדבר כב:ב | וירא בלק | יראו גוים | מיכה ז:טז |  |  |  |  |  |  |  |  |
| 118 | במדבר כג:י | מי מנה | והיו מלכים | ישעיה מט:כג |  |  |  |  |  |  |  |  |
| 119 | במדבר כה:א | וישב ישראל | יטפו ההרים | יואל ד:יח |  |  |  |  |  |  |  |  |
| 120 | במדבר כה:י | פינחס | בריתי היתה | מלאכי ב:ה |  |  |  |  |  |  |  |  |
| 121 | במדבר כו:נב | לאלה תחלק | בזעקך יצילוך | ישעיה נז:יג |  |  |  |  |  |  |  |  |
| 122 | במדבר כז:טו | יפקד ה' | מי תכן את רוח | ישעיה מ:יג |  |  |  |  |  |  |  |  |
| 123 | במדבר כח:כו | וביום הביכורים | וערבה לה' | מלאכי ג:ד |  |  |  |  |  |  |  |  |
| 124 | במדבר ל:ב | ראשי המטות | בי נשבעתי | ישעיה מה:כג |  |  |  |  |  |  |  |  |
| 125 | במדבר לא:א | נקם נקמת | ונתתי את נקמתי | יחזקאל כה:יד |  |  |  |  |  |  |  |  |
| 126 | במדבר לא:כה | שא את ראש | היקח מגבור | ישעיה מט:כד |  |  |  |  |  |  |  |  |
| 127 | במדבר לב:א | ומקנה רב | בנכסים רבים | יהושע כב:ח |  |  |  |  |  |  |  |  |
| 128 | במדבר לג:א | אלה מסעי | והיתה מסלה | ישעיה יא:טז |  |  |  |  |  |  |  |  |
| 129 | במדבר לד:א | זאת הארץ | ובהפילכם את | יחזקאל מה:א |  |  |  |  |  |  |  |  |
| 130 | במדבר לה:ט | והקריתם לכם | תנו לכם | יהושע כ:א |  |  |  |  |  |  |  |  |
| 131 | דברים א:א | אלה הדברים | אלה הדברים | זכריה ח:טז |  |  |  |  |  |  |  |  |
|  |  |  | (2) את כל הדברים? | ירמיה ל:ב |  |  |  |  |  |  |  |  |
| 132 | דברים ב:ב | רב לכם | ועלו מושיעים | עובדיה א:כא |  |  |  |  |  |  |  |  |
| 133 | דברים ב:לא | ראה החלתי | אז ידבר יהושע | יהושע י:יב |  |  |  |  |  |  |  |  |
| 134 | דברים ג:כג | ואתחנן | ה' חננו | ישעיה לג:ב |  |  |  |  |  |  |  |  |
| 135 | דברים ד:מא | אז יבדיל | ומעבר לירדן | יהושע כ:ח |  |  |  |  |  |  |  |  |
| 136 | דברים ו:ד | שמע ישראל | והיה ה' למלך | זכריה יד:ט |  |  |  |  |  |  |  |  |
| 137 | דברים ז:יב | והיה עקב | כי ההרים ימושו | ישעיה נד:י |  |  |  |  |  |  |  |  |
| 138 | דברים ט:א | שמע ישראל | ויצו יהושע | יהושע א:י |  |  |  |  |  |  |  |  |
| 139 | דברים י:א | בעת ההיא | אין בארון | מל"א ח:ט |  |  |  |  |  |  |  |  |
|  |  |  | (2) ויענני | חבקוק ב:ב |  |  |  |  |  |  |  |  |
| 140 | דברים יא:י | כי הארץ אשר | לא ידוע |  |  |  |  |  |  |  |  |  |
| 141 | דברים יב:כ | כי ירחיב | לא ידוע |  |  |  |  |  |  |  |  |  |
| 142 | דברים יד:א | בנים אתם | שמעו אלי ? | ישעיה מו:ג |  |  |  |  |  |  |  |  |
| 143 | דברים טו:ז | כי יהיה בך | ויספו ענוים | ישעיה כט:יט |  |  |  |  |  |  |  |  |
|  |  |  | (2) לכן כה אמר | ישעיה כט:כב |  |  |  |  |  |  |  |  |
| 144 | דברים טז:יח | שפטים | ואשיבה שפטיך | ישעיה א:כו |  |  |  |  |  |  |  |  |
| 145 | דברים יז:יד | אשימה עלי | הן לצדק | ישעיה לב:א |  |  |  |  |  |  |  |  |
| 146 | דברים כ:י | כי תקרב | הנני נטה אליה | ישעיה סו:יב |  |  |  |  |  |  |  |  |
| 147 | דברים כב:ו | כי יקרא קן | כצפרים עפות | ישעיה לא:ה |  |  |  |  |  |  |  |  |
| 148 | דברים כג:י | כי תצא מחנה | רחצו הזכו | ישעיה א:טז |  |  |  |  |  |  |  |  |
| 149 | דברים כג:כב | כי תדר | ונודע ה' למצרים | ישעיה יט:כא |  |  |  |  |  |  |  |  |
| 150 | דברים כד:יט | כי תקצר | זרעו לכם לצדקה | הושע י:יב |  |  |  |  |  |  |  |  |
| 151 | דברים כו:א | כי תבוא | וראשית כל בכורי | יחזקאל מד:ל |  |  |  |  |  |  |  |  |
| 152 | דברים כח:א | והיה אם | למה תשקלו כסף | ישעיה נה:ב |  |  |  |  |  |  |  |  |
|  |  |  | (2) הטו אזנכם | ישעיה נה:ג |  |  |  |  |  |  |  |  |
| 153 | דברים כט:ט | אתם נצבים | ויאסף יהושע | יהושע כד:א |  |  |  |  |  |  |  |  |
|  |  |  | (2) ועמך כלם צדיקים | ישעיה ס:כא |  |  |  |  |  |  |  |  |
| 154 | דברים ל:יא | כי המצוה | לוא הקשבת למצותי | ישעיה מח:יח |  |  |  |  |  |  |  |  |
| 155 | דברים לא:יד | הן קרבו | ויקרבו ימי דוד | מל"א ב:א |  |  |  |  |  |  |  |  |
| 156 | דברים לב:א | האזינו | שמעו שמים | ישעיה א:ב |  |  |  |  |  |  |  |  |
| 157 | דברים לג:א | וזאת הברכה | ויהי אחרי מות | יהושע א:א |  |  |  |  |  |  |  |  |
|  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |

**הערות:**

לסדר מס' 56א. הפטרה זו זוהתה לאחר שהרשימה כבר נתפרסמה. כדי לא לשנות את מספרם של רוב הסדרים נקבע לסדר זה המספר 56א.

לסדר מס' 140, 'כי הארץ' (דב' יא:י). להפטרת הסדר הזה לא נמצאה עד כה עדות בקטעי הגניזה. שולמית אליצור שיערה כי ההפטרה פותחת בפסוק 'כי אנכי ידעתי את המחשבֹת' (ירמיהו כט:יא). השערה זו מבוססת על פיוטיו של אלעזר בירבי קילר. פייטן זה לעולם איננו מפייט בזולתות שלו רצף של קטעים מפסוק מקראי אלא אם כן הוא משמש כהפטרה. המילה המשותפת לתחילת הסדר ולפסוק הפותח את ההפטרה היא 'אחרית' - 'ועד אחרית שנה' בסדר (דב' יא:יב), 'אחרית ותקוה' בהפטרה (יר' כט:יא).

1. יוסף עופר, 'סדרי נביאים וכתובים', תרביץ נח (תשמ"ט), עמ' 189-155. חלקו השני של המאמר, ובו טבלת ההפטרות, נכלל גם בתוך: ליקוטי תרביץ ו: מקראה בחקר התפילה, ליקט והוסיף מבוא: חננאל מאק, ירושלים תשס"ג, עמ' 185-149. [↑](#footnote-ref-1)
2. Charles Perrot, La Lecture de la Bible dans la Synagoge: Les anciennes lectures palestiniennes du Shabbat et des fêtes, Hildesheim 1973; ישראל ייבין, מסורת הלשון העברית המשתקפת בניקוד הבבלי, ירושלים תשמ"ה, עמ' 135 (כ"י אב64), 139 (כ"י אב77); יוסף עופר, "קטעי מקרא" (קטלוג), בתוך: דוד רוזנטל, אוסף הגניזה הקהירית בז'נבה: קטלוג ומחקרים, ירושלים תש"ע, עמ' 56 (כ"י 147). [↑](#footnote-ref-2)